Rosario Regueira: "O maltrato da muller é peor no medio rural"\nRosario Regueira rescata a través da ficción a represión das mulleres\nRetrato de María Rosario Regueira.\nIrene Pin 20:37 do 11 de febreiro de 2020\nMaría Rosario Regueira dedicou gran parte da súa vida ao activismo político e social. Do seu compromiso feminista nace Compañeira, non serva, a súa terceira novela, unha obra de ficción que pon o foco de atención nas violencias que afronta a muller "especialmente no rural".\nQue vai atopar a lectora que se achegue a Compañeira, non serva?\nNon vai descubrir nada novo, pois todas coñecemos a situación de maltrato xeneralizado que sofre a muller hoxe en día. O que eu pretendo é relatar isto inserido no medio rural, nunha época que foi aínda peor da que é hoxe. Falamos de 1920 aproximadamente, até a actualidade, retratando as agresións que enfrontamos as mulleres, que non son exclusivamente físicas, senón psicolóxicas e de toda índole. O feito de que non puidésemos abrir unha conta bancaria sen a autorización do "varón que as custodie" hoxe semella fóra de lugar, mais aconteceu hai pouco tempo. Eu lémbroo perfectamente. No medio rural é máis flagrante, porque hai menos recursos e apoios.\nQue motivos a levan a escribir este libro?\nSon unha muller xa de 60 anos, polo que vivín épocas polo menos tan duras como as actuais. Ademais son galega, nada e criada no medio rural, polo que coñezo a sociedade do interior da Galiza e a situación de moitas mulleres. Cando eu era unha cativa, un individuo matou unha rapaza porque non quería ser a súa moza, e despois matouse el tamén. Hai pouco, aínda o mes pasado, un vello asasinou unha muller e despois suicidouse. É unha historia que repetimos ao longo da vida, iso é o que eu quería salientar.\nA memoria é un medio para reflexionar sobre o presente.\nEfectivamente. Eu xa sei que con Compañeira, non serva non vou mudar a vida, que máis quixese, pero é unha chamada de atención, sobre todo para a mocidade que vén, a mirar arredor para que non pense que está todo feito, senón que por desgraza a historia moitas veces repítese. Por iso, primeiro debemos pór en valor o que somos. En segundo lugar, cómpre fomentar a solidariedade entre as mulleres, iso é o fundamento do libro.\nCon todo, a situación da muller na sociedade mellorou.\nMuller, si. Afortunadamente. Ás veces penso que non, porque hai 30 anos eu e outras coma min pelexabamos polo dereito ao aborto, ao divorcio... a ser persoa como tal. Agora miras arredor e ves que cousas que parecían perfectamente asentadas lle veñen dar a volta. Tamén hai que ter en conta que até a altura dos anos 60 do pasado século mantíñanse vixentes situacións como que se o marido ou o pai descubrían a muller nun adulterio podían matala para salvar a súa honra, mais se facían o mesmo co amante era un homicidio. Por iso, está moi ben criticar a situación noutras culturas, pero temos que ver tamén o propio para saber de onde saímos, a onde chegamos e a onde queremos ir.\nrural libro muller maltrato\nOs Resentidos regresan ao estudio\nGaliza, capital europea do fútbol gaélico


Concello de Oroso - Feira da Primavera no Camiño Inglés\nO Concello de Oroso será protagonista na Feira da Primavera no Camiño Inglés, que se celebra este sábado en Ferrol\n17 de xuño de 2021Volver\tImprimir Facebook Twitter\nO Concello de Oroso terá un papel protagonista nunha nova edición da Feira da Primavera no Camiño Inglés, que se celebra este sábado, 19 de xuño, na Praza de Armas de Ferrol.\nO alcalde de Oroso, Luis Rey, e o concelleiro de Turismo, Antonio Leira, representarán ao concello nesta cita, organizada pola Asociación de Concello do Camiño Inglés, presidida por Manuel Mirás, co apoio da Deputación da Coruña.\nO Concello de Oroso contará cun stand propio onde amosará o seu patrimonio natural, paisaxístico e artesanal, coa presenza de Eva Carreira, de Zoclos, e Tamara, emprendedora tamén no sector do calzado.\nSe fará tamén un especial fincapé no produto local, promocionando os postres caseiros de Casa Xacobe. No showcooking da feira, haberá troitas de Oroso, e pola tarde actuarán as cantareiras de Lembranzas do Tambre\n“Estamos moi satisfeitos, en primeiro lugar polo feito de que podamos celebrar a feia de novo, e en segundo lugar polo protagonismo que terá Oroso”, explica Antonio Leira.\n“Somos un dos concellos que pelexamos desde o primeiro momento polo recoñecemento desta ruta e o Camiño é a día de hoxe moi importante para o noso sector servizos”, engade Luis Rey.


← Suxerencias presentadas pola PDMM ao trámite de consulta pública do procedemento de Avaliación Ambiental Estratéxica ordinaria da 1ª revisión do Plan Forestal de Galiza\nA PDMM ante o peche do corredor do Morrazo →\nOutubro 25, 2016 · 4:24 pm\nA Plataforma en Defensa dos Montes do Morrazo organiza o sábado 5 de novembro un roteiro para dar a coñecer a importancia natural, paisaxística e cultural do Monte Borrallido, na parroquia de Beluso, dentro de solo rústico de especial protección forestal e de augas, no concello de Bueu.\nPara se achegar ao punto de saída hai que acceder pola estrada EP-1301, á que se pode acceder pola estrada PO-551 pola Portela, ou pola estrada PO-315, por Beluso. (Pódese ver en googlemaps premendo aquí)\nA ermida de San Mamede, no núcleo rural de San Amedio, que, xunto cun cruceiro, fonte, lavadoiro e arboreda, están situados nun pequeno outeiro, sobre o fértil val do rego Nocedo e cunha boa vista da enseada de Aldán. A ermida foi construída orixinariamente con toda probabilidade no século XII e está vencellada ao cancioneiro medieval a través do xograr Johan de Cangas.\nAs mámoas de Castiñeiras, ou tamén coñecidas como da “Tomada de Martínez”, son uns túmulos funerarios de adscrición cultural neolítica e megalítica, postos en valor hai pouco tempo polo Concello de Bueu e a Dirección Xeral de Patrimonio Cultural, que dan proba da presenza humana hai ao redor de 5.000 anos no lugar.\nA contorna do bosque de sequoias monumentais que, con algúns dos exemplares máis altos de Europa, posúe a finca de heredeiros de Hnos. Massó fronte da Avda. de Castiñeiras, en Forqueiros de Abaixo.\nO Monte Borrallido, orónimo referente á utilización tradicional da roza e queimado da vexetación para utilizar posteriormente nos labores de cultivo da zona, conforma xunto co Liboreiro e a Serra da Madalena, situados en fronte, a conca de nacemento do rego Orxás, principal curso fluvial que emboca na enseada de Aldán. Por outra parte, conforma tamén a conca de nacemento do rego Nocedo, o principal curso fluvial que atravesa a parroquia de Beluso e que, máis abaixo, emboca na contorna da praia de Reventóns, dentro da Zona de Especial Conservación do espazo natural protexido pola Rede Natura de Cabo Udra.\nNos seus cumios, con 246 metros de altitude máxima sobre o nivel do mar, atopouse un machado da Idade do Bronce. Ademais de facer de límite entre as parroquias de Beluso (Bueu) e Aldán (Cangas), é un extraordinario miradoiro desde o que se poden observar unhas excelentes panorámicas da Serra da Madalena e do val do rego Orxás, da enseada de Aldán e do espazo natural protexido de Cabo Udra, coas Illas Ons no horizonte.\nEntre a vexetación arbustiva sobresae a presenza de loureiros, pereiras bravas, sanguiños, chuchameles e xilbarbeiras. Tamén sobresae a presenza da matogueira coa toxeira e a breixeira seca europea que xunto coa vexetación pioneira na rocha silícea conforman outros dous hábitats de interese comunitario a nivel europeo.\nA conformación das dúas concas e en especial da do rego Nocedo, concédelle tamén unhas excepcionais condicións de humidade ambiental, onde os seus principais bioindicadores, tanto ambientais como atmosféricos, son a grande e diversa presenza de fentos, liques e brións no sustrato edáfico, vexetal e lítico. Esa excepcional humidade ambiental e a mestura do bosque da carballeira co piñeiral tamén lle dá unhas adecuadas condicións para a proliferación de fungos.\nTamén son de interese a arquitectura popular e civil do próximo núcleo rural de Bon de Arriba, entre San Amedio e o Monte do Castro, este último proba da existencia no lugar dun poboado anterior prerromano da Idade do Ferro, de hai ao redor de 2000 anos. E o val do rego Nocedo, co bosque de ribeira e o mosaico de cultivos ao seu redor, en solo de especial protección de augas, agropecuario e de espazos naturais.\nAs principais afeccións nas últimas décadas para o Monte Borrallido e a súa contorna foron os monocultivos forestais, a eucaliptización e invasión das acacias, a falta de silvicultura, a urbanización do parque empresarial de Bueu, a explotación mineira a nivel industrial de granito e a construción do corredor de alta capacidade do Morrazo.\nAs principais ameazas no futuro son a ampliación con carácter supramunicipal do parque empresarial de Bueu cara ao denominado Parque Empresarial e Industrial do Morrazo (PEIM) contemplado pola Xunta de Galiza dentro Plan Sectorial de Ordenación de Áreas Empresariais de Galiza (PSOAEG), e a solicitude dunha concesión de explotación mineira de granito pola empresa Granitos Aldán S.A. na zona que afectaría de xeito directo, crítico e severo o propio monte.\nColectivos dentro desta Plataforma solicitáronlle á Xunta de Galiza en xuño do 2015 a desestimación definitiva da citada solicitude de concesión de explotación mineira. Por considerar o Monte Borrallido un espazo natural de alta importancia ambiental e corredor ecolóxico, a Plataforma solicitoulle á Xunta de Galiza en marzo do 2012 a retirada da ampliación do parque empresarial de Bueu proxectada a través do PEIM no PSOAEG. Ese mesmo mes dese ano solicitoulle tamén á Xunta de Galiza que o Monte Borrallido xunto coa Serra da Madalena, figuraran como espazos ampliables á solicitude de ampliación da Rede Natura galega cara a un novo Lugar de Importancia Comunitaria que, a nome de Montes e Carballeiras do Morrazo, acollese os espazos naturais dos Montes do Morrazo e o Carballal de Coiro. A Plataforma solicitoulle en abril deste ano 2016 á Xunta de Galiza a declaración de Lugar de Especial Interese Paisaxístico para o Alto do Monte Borrallido dentro da elaboración do Catálogo das Paisaxes de Galiza.


Un ollo de vidro: Elispses e Sombras: As cousas máis estrañas\nPaper Girls 1-5\nA nova proposta de Brian K. Vaughan recupera o espírito do cinema xuvenil dos anos 80.\nEntre 2013 e 2015, Brian K. Vaughan autoeditou en formato dixital The Private Eye, un relato de ciencia ficción que calquera lector podía descargar da rede pagando o prezo que considerase xusto ou mesmo de balde. Un dos atractivos desta obra, un dos mellores traballos do escritor norteamericano, era a vistosa representación por parte do debuxante Marcos Martín e a colorista Muntsa Vicente do entorno futurista (ano 2076) no que transcorría a acción. Sen embargo, un xiro argumental habilmente situado na cerna do relato permitía identificar o conxunto da trama como unha elíptica alusión ao noso presente e, máis concretamente, á irremediable transformación que supuxo para as nosas vidas a irrupción de Internet. Paper Girls, a nova serie dun Vaughan de volta ao cómic impreso, inverte este esquema. Enfaticamente ambientada a finais dos anos 80 do pasado século, a serie mira cara o tempo actual a través dun argumento que inclúe viaxes no tempo. Se en The Private Eye un móbil era un obxecto vintage, en Paper Girls un microprocesador Apple é un trebello futurista.\nVaughan é un autor cunha extensa carreira que inclúe traballos para Marvel e DC, series da súa creación para Vertigo ou Image e a participación en proxectos televisivos como Lost ou Under the dome. O éxito de títulos como Y the last man ou Saga confírmano como un dos escritores que mellor interpreta o cómic comercial non superheroico, grazas en boa medida ao seu dominio dos recursos propios das producións seriais. O que levamos visto de Paper Girls non supón unha excepción. As protagonistas, catro adolescentes repartidoras de xornais, asisten a unha serie de acontecementos que transformarán a súa vida nun argumento de ciencia ficción: a aparición de figuras encapuchadas no barrio, o achado dunha máquina futurista no soto dunha vivenda, a desaparición dos habitantes da veciñanza. A partires de aí, o relato discorre con axilidade, ben engraxado por un enxeñoso uso dos diálogos, pola sabia administración de sorpresas argumentais e por un uso intelixente dos finais en suspense.\nPaper Girls non semella ter máis pretensións que a de ser un entretemento de calidade para un público maioritario, un produto equiparable á vaga de series de televisión que veñen acaparando a atención dos medios nos últimos tempos. De feito, non resulta difícil atopar coincidencias entre esta cabeceira e Stranger Things, un dos éxitos da campaña televisiva do ano pasado. Ambas producións partillan un espírito de aventura xuvenil tinxido de elementos de ciencia ficción que ten como referentes películas como E.T. (1982), Explorers (1985) ou The Goonies (1985), e representan paradigmaticamente a tendencia actual a recuperar os anos 80 do pasado século como escenario chic para as ficcións de masas. Lonxe de pretender ofrecer un retrato fiel daquela década, os dous produtos restauran un imaxinario cheo de fetiches visuais (bicis BMX, walkie-talkies, posters de películas, camisetas de grupos musicais...) que se lle presentan ao lector como obxectos pracenteiros en si mesmos. Malia a clara explotación deste factor nostálxico, a transparencia argumental da serie faina apta para calquera lector, mesmo para un lector xuvenil incapaz de identificar o collage referencial.\nO debuxo Cliff Chiang serve eficazmente á vocación maioritaria do título. As páxinas de Paper Girls revelan a un narrador conciso e hábil na caracterización, de estilo persoal pero facilmente dixerible por calquera lector. As cores de Matt Wilson aportan un chisco de liserxia sen restarlle dozura. Polo de agora, o equipo creativo está sendo quen de manter o interese da serie, mais non é a primeira vez que Vaughan estraga unha boa premisa por prolongala en exceso. O tempo dirá.\n[Publicado en Galicia Confidencial Tendencias o 28 de febreiro de 2017]\nPublicado por Ollo de Vidro en 6:42 a.m.


Resolución do DOG nº 241 do 2018/12/19 - Xunta de Galicia\nDOG Núm. 241 Mércores, 19 de decembro de 2018 Páx. 52861\nRESOLUCIÓN do 5 de decembro de 2018, da Dirección Xeral de Enerxía e Minas, pola que se regula o procedemento de rexistro de instalacións de protección activa contra incendios en establecementos non industriais.\nO Real decreto 513/2017, do 22 de maio, polo que se aproba o Regulamento de instalacións de protección contra incendios, e a súa Guía técnica de aplicación establecen que para a posta en servizo de instalacións de protección activa contra incendios en establecementos non industriais aos cales sexa de aplicación o Código técnico da edificación, documento básico «Seguranza en caso de Incendio (SI)», será precisa a presentación ante o órgano competente da Comunidade Autónoma en materia de industria, antes da súa posta en funcionamento, dun certificado da empresa instaladora e dun contrato de mantemento.\nNa disposición adicional do Decreto 51/2011, do 17 de marzo, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, establécese que todas as actuacións que realicen ante a consellería competente en materia de industria as empresas que presten servizos no ámbito do decreto, en cumprimento da normativa de seguranza industrial que sexa de aplicación, se tramitarán exclusivamente por medios electrónicos.\n1. Regular o procedemento de rexistro de instalacións de protección activa contra incendios en establecementos non industriais, conforme o indicado no Real decreto 513/2017, do 22 de maio, e na súa Guía técnica de aplicación, e que terá asignado o código de procedemento IN620C.\n2. Publicar o modelo de comunicación para o rexistro de instalacións de protección activa contra incendios en establecementos non industriais, que se recolle no anexo I desta resolución.\n3. O procedemento IN620C é un procedemento administrativo de prazo aberto.\n4. As comunicacións presentaranse obrigatoriamente por medios electrónicos a través do formulario normalizado recollido no anexo I, dispoñible na sede electrónica da Xunta de Galicia (https://sede.xunta.gal). Se algunha das persoas interesadas presenta a súa comunicación presencialmente, será requirida para que a emende a través da súa presentación electrónica. Para estes efectos, considerarase como data de presentación da comunicación aquela en que fose realizada a emenda.\n5. As persoas interesadas deberán achegar coa comunicación a seguinte documentación:\n7. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas:\n– DNI ou NIE da persoa comunicante.\n– NIF da persoa xurídica comunicante.\n8. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común.\n9. Todos os trámites administrativos que as persoas interesadas deban realizar durante a tramitación deste procedemento deberán ser realizados electronicamente accedendo á carpeta do cidadán da persoa interesada dispoñible na sede electrónica da Xunta de Galicia.\n10. Os datos persoais recadados neste procedemento serán tratados na súa condición de responsable pola Xunta de Galicia –Consellería de Economía, Emprego e Industria– coas finalidades de levar a cabo a tramitación administrativa que derive da xestión deste procedemento e a actualización da información e contidos da carpeta cidadá.\n11. Os modelos normalizados aplicables na tramitación deste procedemento regulado na presente disposición poderán ser modificados co obxecto de mantelos actualizados e adaptados á normativa vixente. Para estes efectos, será suficiente a publicación destes modelos adaptados ou actualizados na sede electrónica da Xunta de Galicia, onde estarán permanentemente accesibles para todas as persoas interesadas.


Estamos no tempo da lamprea, amigos – Condado de Salvaterra do Miño\nEstamos no tempo da lamprea, amigos\nEstamos no tempo de imitar ou non imitar, sexa ata o fin dos tempos, porque a lamprea chegou, onde outros non chegaron.\nEsta verbas mais ou menos axeitadas, son de Wellington, polo comportamento de estes durante a Guerra da Independencia. O triunfador de Waterloo, o parecer desmentira o tópico e preferira emigrar antes que o enfrontamento. Certamente, eu son testemuña de moitos fillos da nosa terra que emigraron dende o século XVIII ata o XIX, logo de outros feitos, pero quixo o demo que na nosa campiña, Pedro Madruga fora o escenario belicoso da guerra e do xantar da lamprea.\nHai momentos na miña vida que imaxino os vieiros do Val do Tea, fraga de flores e verdes millos. É degustando en cal quer rueiro, o manxar da lamprea que alimentaba xa, os buscadores de ouro do Imperio Romano, que se cría aquí mellor que en ningún outro lugar.\n“Malo será”, dicían do rechinar dos cascos, das armaduras é do estalido dos canons, fronte con fronte con os portugueses, que non se teña un instante para xanta a lamprea, regada con un bo viño do Condado, ou tamén xantado nalgunha parte de Monçao con un albariño.\nNon me cansarei de falar nin do Condado nin da Paradanta, onde o río Miño forma alianza co Tea, o paso da lamprea, o Val do Tea, de hortas e viñedos que o burlón Conde de Camiña, Pedro Madruga, fora señor do castelo e vila.\nEra este o amigo de levantarse antes co sol, para comezar cal quer refrega, de aí, Pedro Madruga. Avergoñaba a bispos, pactaba con seus enviados, se volvía contra eles, no alba. En fin, contra os Sarmientos con casa forte en Fornelos da Ribeira.\nSímbolo tamén do noso carácter, está moi ben refrescar a memoria; ten a súa importancia na lamprea, pródiga por estes pagos de xaneiro ata abril. Bocado exquisito saboroso e primitivo.\nTradicionalmente cocido e curado baixo o sol. Antes de empanadas para facer uso nas festas é romarías do verán. Agora devoradas a bordolesa, guisadas coa sangue, viño tinto, cebola, laurel, allo e clavo. Servida con arroz e picatostes.\nComo algúns toureiros, entrenadores de fútbol, a lamprea non acepta “tibiedades”, ou se ama ou se odia. Elixe o que che conveña.\nPublicado o 10 Maio, 2017 22 Outubro, 2019 por Manuel Alfonso EstévezPosted in GastronomíaEtiquetado lamprea.\nAnterior Previous post: Miguel Ángel Revilla Roiz\nSeguinte Next post: Aquelas almas perdidas entre o Condado e Portugal


CaixaBank incorpora nas súas apps o recoñecemento facial do iPhone X - Código Cero - Diario Tecnolóxico de Galicia\nCaixaBank incorpora nas súas apps o recoñecemento facial do iPhone X\nCaixaBank vén de incorporar a tecnoloxía de identificación Face ID do novo iPhone X ás súas aplicacións móbiles. A integración desta avanzada tecnoloxía de Apple é, segundo os responsábeis de CaixaBank, unha integración pioneira en España. Entre outras cousas, permitirá aos clientes da entidade financeira acceder ás súas contas mediante o uso do recoñecemento facial a través do seu terminal móbil e sen ter que introducir outros datos de acceso, como DNI, número de identificación do usuario ou contrasinal. O servizo está dispoñíbel desde o primeiro día de venda de iPhone X, cuxa posibilidade de reserva está aberta dende este 27 de outubro nunha manchea de tendas do ámbito estatal. Segundo informa CaixaBank, os usuarios teñen que descargarse as últimas actualizacións das aplicacións de CaixaBank, CaixaBank Pay e imaginBank para iOS.\nA entidade financeira tamén recorda que para tirarmos proveito desta funcionalidade do iPhone X, só teremos que realizar “un sinxelo proceso de rexistro a primeira vez que usemos o sistema” e asociar os nosos datos de identificación á imaxe da nosa faciana. CaixaBank tamén explica que a tecnoloxía Face ID está baseada na cámara do novo iPhone X e que a través da proxección e a análise de máis de 30.000 puntos invisíbeis, o móbil crea un mapa de profundidade detallado da cara para identificar a unha persoa de maneira completamente segura.\nAdemais, a identificación mediante Face ID dá pleno acceso ás aplicacións CaixaBank, CaixaBank Pay e imaginBank para consulta de saldo e movementos e realización de operacións, nas mesmas condicións que se utilizase os datos habituais de identificación para entrar nas apps.


Novas restricións no ámbito social na Comunidade de Madrid | Noticias de Galicia | CRTVG\nDos 4.500 novos contaxios da Covid-19, uns 1.150 corresponden a Madrid, seguida de Andalucía e Aragón que suman arredor de 300 cada unha. Con estas cifras, a Comunidade de Madrid pisa o acelerador das medidas restritivas para tentar controlar a expansión do virus. As vodas celebraranse sen baile, sen aperitivos e sen barra libre, e cunha redución da ocupación do 75% ao 60%. Limitación que se aplica tamén a enterros, tanatorios, igrexas ou espazos de ocio. Na hostalería, novidade para garantir a distancia de seguridade.\nA comunidade madrileña contratará mil restrexadores máis e fará dous millóns de tests rápidos. En Castela-A Mancha, decretouse o confinamento de Bolaños de Calatrava, ante o acelerado aumento de casos nos últimos días. É a segunda localidade desta comunidade onde se toman esta drástica medida, pendente da ratificación xudicial.\nEn Aragón xa volveron á nova normalidade, pero o Goberno continúa coa limitación de capacidades ao 75% na hostalería e mantén pechado o ocio nocturno.\nEn Euskadi, o número de casos tamén sobe nas últimas 24 horas, con 100 positivos máis ca na xornada anterior. Dous deles son contaxios dos axentes da comisaría de Vitoria.\nOs rastrexadores militares ofrecidos polo Goberno ás comunidades autónomas comezarán a operar a partir do luns na Comunidade de Madrid, Valencia e Murcia.


Fabricantes e fabricantes de latas de té e café pechadas hermeticamente en China Byland\nAs latas de té e café herméticas non teñen igual na estabilidade do andel debido ao selo hermético que protexe o té e o café do aire, da luz, da humidade e dos contaminantes exteriores. Temos algunhas opcións finais dispoñibles, incluídos extremos EZO, extremos Peel Off, Peel Off con extremos de válvulas e tapas decorativas de metal. As tapas instantáneas poden ser impresas e gravadas a medida.\nEnvases de café e té 100% reciclables\nEntendemos a súa necesidade dun paquete de café hermético e ben deseñado que non excusa cando se trata de sustentabilidade. É unha gran vantaxe que os envases metálicos sexan infinitamente reciclables. O aceiro é único porque se pode reciclar unha e outra vez sen degradar a calidade. Incorpora unha economía circular xa que vai desde a fabricación de aceiro ata a fabricación, pasando polo consumidor ata a reciclaxe posterior ao consumo.\nUnha vez que a lata se recicla, pode converterse en moitas cousas: parte dunha ponte, unha viga de apoio, unha bicicleta, unha cunca de viaxe, un parque infantil, outra lata de café, etc. Cando se tiran produtos metálicos, recupéranse vertedoiros por imán e logo correctamente reciclados. Por estas razóns, a taxa mundial de reciclaxe do aceiro oscilou entre o 70 e o 90% cada ano. É o material # 1 máis reciclado, máis que aluminio, vidro, papel e plástico combinados.\nOs aceiros de alta resistencia provocaron unha redución de peso do 25 ao 40% nas últimas tres décadas, coas correspondentes diminucións das emisións e do consumo de enerxía. Desde 1900, a industria siderúrxica mundial reciclou máis de 24.000 millóns de toneladas de aceiro. Isto reduciu o consumo de mineral de ferro en preto de 30.000 millóns de toneladas e reduciu o consumo de carbón en 15.000 millóns de toneladas. A industria tamén reduciu drasticamente o seu uso de enerxía. Producir hoxe unha tonelada de aceiro require só o 40% da enerxía que fixo en 1960.\nPola súa beleza e durabilidade, as latas recóllense, reenchense ou móstranse en casas e negocios. As latas de café poden almacenar café moído ou grans, ou poden converterse en xardíns, porta-lapis, estante de viño, etc.\nAs latas son 100% infinitamente reciclables sen perda de calidade. Nunca teñen que acabar nun vertedoiro.\nAnterior: Custom Steel Coin Bank - China Fabricante de caixa de cartos de metal\nSeguinte: Latas metálicas-envase para envasar cera de coche e polaco\n30g 50g 100g 250g 500g lata de caviar baleira de 8 oz ...\nCaixa metálica de folla de estaño para envasar galletas-Biscu ...\nLata tirada por anel para envases nutritivos e ...


Os proxectos xigantes aumentan os prezos dos inmobles RayHaber | raillynews\n[25 / 03 / 2020] Declaración importante para a máscara e o respirador do ministro Pekcan\tXERAL\ncasaTURQUÍARexión de Mármara17 CanakkaleOs proxectos xigantes aumentan os prezos dos inmobles\n30 / 05 / 2016 17 Canakkale, 77 Yalova, ferroviaria, XERAL, hyperlinks, TURQUÍA\nOs proxectos xigantes aumentaron os prezos inmobiliarios: o proxecto Gulf Crossing e o proxecto Dardanelles Bridge Crossing explotaron prezos inmobiliarios en Canakkale e Yalova.\nYalova e Çanakkale foron as cidades onde o prezo da vivenda máis aumentou. Segundo expertos, o proxecto Crossing do Golfo e o proxecto Dardanelles Bridge Crossing elevaron os prezos inmobiliarios a estas provincias.\nSegundo as últimas investigacións, o aumento dos prezos das vendas de vivendas nun ano foi Yalova con 32,64% e Çanakkale con 31,12%.\nContemporary TSKB avaliación de inmobles Xestor Coskun, como o valor por metro cadrado e pezas Istambul Turquía Aínda listados na parte superior do que os prezos medios da vivenda aumentou máis nun curto período de tempo na provincia de Yalova como apuntado sinalou.\nÇağdaş Coşkun, que relacionou este aumento en Yalova co proxecto Gulf Crossing, dixo: inde En Yalova, esta situación non só é específica para os últimos meses, senón que é o resultado dunha tendencia ascendente a partir do segundo trimestre do Gulf Crossing 2015 ”.\nMOVEMENTOS A CORTO PLAZO RELLEN\nSegundo a investigación, os prezos máis altos de aluguer na provincia, Ordu con 29 por cento e Çanakkale con 27 por cento. Coşkun, especialista en avaliación de inmobles contemporáneos, mudouse a curto prazo nestas provincias e aumentou as rendas.\nEFECTO DE CANAKKALE\nCoşkun subliñou que tanto a proximidade a Estambul como o proxecto de cruce de ponte de Dardanelos foron eficaces para facer que os prezos das vivendas sexan a segunda cidade máis elevada en Çanakkale.\nCoskun, o prezo da terceira cidade co maior aumento en Antalya, o centro de atracción e o custo do aumento do número de novos proxectos na cidade dixo.\nOs proxectos xigantes voan os prezos da terra na rexión\nOs prezos da terra de Channel Istanbul Último 1 aumenta o chan 4 por ano (vídeo)\n1915 Çanakkale Bridge aumenta o prezo da terra\nProxectos xigantes en Uludag\nBinali Yıldırım deu unha data para proxectos xigantes (NOTICIAS PRIVADAS)\nResumo: Os proxectos xigantes serán marcados por\nPonte de Dardanelos\nCruceiro do golfo\nConfianza confirmada de Yildiray Kocarslan\nYildirim actuará en Ankara\nA regulación da entrada en vigor do aparcamento queda aprazada dentro do alcance das medidas do coronavirus\nÇeşme Ulusoy Porto Declaración do Ministerio de Transportes e Infraestruturas\nAumento da calidade do transporte no campo de Bursa\nRegulación a distancia segura no transporte público en Istambul\nIMM comezou a vender créditos de carbono para reducir as emisións de gases de efecto invernadoiro ao mundo\nChegado ao cliente, chegou a restrición de autobuses\nIniciouse a solicitude de asento verde no transporte público en Izmir\nEGİAD Covid estableceu 19 táboas de crise\nSignatura de transporte Canray no primeiro tren de emisión cero de Alstom


“Galego na sanidade: mala saúde e peor prognóstico”, artigo de Susana Méndez\nNoticias da Mesa Mércores, 6 de Marzo de 2013\nA vicepresidenta da Mesa escribe sobre o idioma no ámbito sanitario no seu último artigo no xornal electrónico Sermos Galiza.\nSusana Méndez, vicepresidenta da Mesa e coordinadora da xestora de Queremos Galego\nO feito en cuestión sucedeu nun hospital privado, concertado coa Sanidade Pública, que todas e todos pagamos, e agora mesmo re-pagamos, e que o goberno galego está a levar á destrución absoluta coa súa política privatizadora. Cónstame, por ter eu relación coa sanidade por dúas vertentes (como usuaria e como traballadora), que se non saen máis casos á luz coma este ou semellantes, sexa nos centros concertados, sexa mesmo nos centros públicos (onde tamén se dan), é porque ante unha cuestión tan delicada como é a vivencia dunha enfermidade, moita xente desiste no uso dos seus dereitos lingüísticos para non ver dificultado o seu acceso ao dereito á saúde. Se nos colocan na disxuntiva de mellorar dunha enfermidade canto antes a costa de ceder o uso da nosa lingua, é de entender que haxa declinacións. O medo é libre, e tod@s queremos vivir moitos anos coa máxima saúde posible.\nÉ un tema este que dá para máis dun artigo. Quizais o aborde nalgunha outra ocasión para falar por exemplo da Instrución 11/2005 sobre o emprego do galego nos documentos da Consellaría de Sanidade e do SERGAS, e dos continuos incumprimentos que desde a propia Administración sanitaria se fan dela; das numerosas ocasións en que o persoal da sanidade non pode garantir os dereitos lingüísticos d@s doentes por non dispoñer das ferramentas necesarias; de como o SERGAS abdica da súa obriga de formación en lingua galega a ese mesmo persoal; de porqué unha das primeiras medidas de Alberto Núñez Feijóo ao chegar ao goberno foi eliminar o requisito de demostración de coñecemento da lingua galega no acceso á función pública (e polo tanto ao emprego na Sanidade Pública) ou das numerosas ocasións en que a intolerancia e a imposición conducen ao rexeitamento, desprezo e humillación das persoas galego-falantes.


PressReader - La Voz de Galicia (Barbanza) - Especiales1: 2018-02-23 - Casados e velados\nCasados e velados\nAs velacións debían outorgarse nun prazo máximo de seis meses despois do matrimonio\nLa Voz de Galicia (Barbanza) - Especiales1 - 2018-02-23 - A Voz De Barbantia - PATRICIA TORRADO QUEIRUGA\nSe nos poñemos a investigar nalgún arquivo parroquial, o máis normal é atopar entre os libros sacramentais bautizados, confirmados, casados e defuntos, mais tamén podemos atopar entre estes libros o título Casados y Velados nas partidas que van dende o 1700 ata o 1908.\nPois ben, se nun comezo se acordaba a conveniencia ou non dun xuntoiro, as familias reuníanse para dar o visto e prace, acordar a data da voda e planear o futuro dos novos casados, así como as cousas que achegaría cada un dos contraentes ao matrimonio. Así, logo de falar co cura párroco, tiñan que pasar arredor dun mes «publicados» ao que adoitamos chamar as «monicións» que, segundo o decreto Tametsi do Concilio de Trento, debían facerse tres veces en días de festa seguidos, na igrexa, e durante a misa maior, por se fose o caso de que alguén tivese algo que dicir ou en que opoñerse á administración do sacramento.\nAs velacións, chamadas tamén «beizóns nupciais», non son expresamente necesarias, pero logo do antedito concilio dicíase que, sen elas, o matrimonio «semellaba non ter toda a fermosura e solemnidade adecuada».\nEsas beizóns só podían administrarse se antes non se tiñan feito, sobre a muller; é dicir, se había segundas nupcias, poderían darse sempre que a muller non fose bendita con anterioridade, segundo o rito romano. Polo que se as primeiras nupcias do home se celebraban cunha viúva, fose ou non virxe, non se podían outorgar esas beizóns, e aínda que o outro matrimonio da muller fose referido nulo non se volvía velar.\nAsí mesmo, os preceptos eclesiásticos do momento prohibían que as velacións se celebrasen dende o primeiro domingo de advento ata a epifanía, contando ambos os dous, e dende o mércores de cinza ata o domingo «in albis».\nCabe dicir que ata o referido Concilio non se lle dera forma canónica á celebración matrimonial, e foi nel cando comezaron a establecerse as diferentes etapas da mesma —compromiso, con- sentimento e beizón nupcial—. As velacións correspondían a esta última etapa, pois debían outorgarse nun prazo máximo de seis meses despois do matrimonio, e ata esa data non se debía ter contacto carnal, como se manifesta na sesión 24 do tridentino De reformatione circa matrimonium.\nTemos por un lado voda e por outro a velación, que esixían a presenza dun crego e de dúas testemuñas. Para o último destes actos empregábase unha candea e un xugo (ou unha corda como símbolo), intervindo os padriños a ambos lados, suxeitando todos candeas nas súas mans, e aos noivos cubríanos cun veo: de aí o nome do cerimonial. A noiva ía tapada por completo e o noivo cubría só os ombros, pois el era libre. Se unha parella estaba casada e velada, podían consumar o matrimonio e convivir. É máis, curiosamente, se a parella non fora velada, os contraentes non sairían da patria potestade dos pais, a muller non recibiría herdanzas e os fillos da parella en cuestión quedarían baixo a potestade do avó e non do pai, sobre todo se aqueles foran concibidos antes da velación.\nNeste cerimonial, se ben non se pedía nada por parte do clero, era deber dos noivos deixar unha substanciosa esmola para os administradores da mesma.\nJosefa Santos e José María Queiruga foron dos primeiros matrimonios da freguesía de Queiruga que non se velaron a partir do 1908


Compostela Aberta instou hoxe ao Goberno local a solicitar do Ministerio de Fomento que acometa diferentes medidas co obxectivo de reducir a velocidade de circulación polo túnel de Conxo e, polo tanto, as sancións impostas polo radar situado no paso inferior. Para o edil Xan Duro, “a mellor proba de que a concellería de Mobilidade e Seguridade Cidadá non tén afán recadatorio con ese controvertido radar, sería que impulsase actuacións paralelas que garantan a seguridade viaria e que eviten as nultas”.\nO concelleiro Xan Duro mostrou o seu convencemento de que “os datos sobre as sancións impostas polo radar de Conxo, con máis de 17.000 expedientes tramitados en só tres meses, demostran que a localización do dispositivo ou a súa sinalización non son as axeitadas”. Nese sentido, o edil de Compostela Aberta reiterou que “hai varios elementos que serían discutibles en torno a ese radar, empezando pola súa situación na saída da boca inferior do túnel tras un cambio de rasante”. A maiores, para Xan Duro “non está xustificado que o radar controle tanto os carrís de entrada como de saída do túnel, cando o punto conflitivo é a incorporación á avenida de Antón Fraguas desde a rotonda de Conxo, en dirección O Milladoiro”.\nMedidas complementarias O edil de CA instou ao Goberno local a solicitar que o Ministerio de Fomento, que é a administración con competencias sobre a SC-20, poña en marcha diferentes medidas “que contribuirían a reducir a velocidade neste punto, á vista de que a presenza do radar de momento non está a servir como elemento disuasorio”. Así, Xan Duro aposta pola instalación de bandas sonoras no viario, “nun tramo que permita que os vehículos reduzan a velocidadede xeito progresivo, sen freazos que poñan en risco a seguridade viaria como acontece na actualidade; e acompañada do pintado da calzada seguindo o modelo desenvolvido durante o pasado mandato en rúas como Rosalía de Castro ou Virxe da Cerca”. Ademais, o concelleiro pediu que se reforce a sinaléctica “avisando da presenza do radar en ambas direccións, e incluíndo un sinal na entrada do paso inferior dirección Milladoiro que indique especificamente a presenza do radar á saída do túnel”. Xan Duro reclama, ademais, que se unifiquen os límites de velocidade fixados para os diferentes carrís do paso inferior, “porque non tén sentido que no mesmo túnel, o carril interior teña o límite de 50 quilómetros por hora, e no exterior ese límite sexa de 40”.\nPor último, o concelleiro de Compostela Aberta demandoulle ao Goberno que “reflexione e que escoite ás ducias de veciños e veciñas que están a criticar a localización do radar”. Para Xan Duro, “o alcalde non pode limitarse a dicir que se hai multas é porque os conductores non respectan as normas, porque se a irresponsabilidade dos conductores e conductoras fora o único problema habería un nivel de sancións similar noutros puntos da cidade”. O edil apuntou tamén que o actual responsable de Mobilidade, Gonzalo Muíños, “formaba parte no pasado mandato do grupo do PSOE, que chegou a falar da voracidade recadatoria de Compostela Aberta e a pedir a retirada dos fotorroxos”. Duro lembrou que, con ese sistema, en todo o 2016 tramitáranse 2.500 multas, que baixaron ata 1.600 en 2018. O concelleiro de CA preguntouse “que tería dito Gonzalo Muíños se os fotorroxos impuxeran 17.000 multas en só tres meses, como acontece co radar de Conxo que el autorizou”.


Repetición de cotizacións en Amio, con tendencia á alza en vacún maior - Campo Galego\nInicio / Carne / Repetición de cotizacións en Amio, con tendencia á alza en vacún maior\nRepetición de cotizacións en Amio, con tendencia á alza en vacún maior\nCampo Galego 09/12/2020 3:04 p.m.\nAs mesas de prezos de Amio acordaron hoxe a repetición dos valores de referencia do gando, que se marcan cada semana coincidindo coa celebración do mercado. En Ternera Gallega, acordouse por maioría manter os mesmos prezos da sesión anterior en tódalas categorías e calidades, en tanto que na Mesa de Prezos de Gando de Abasto, os vogais decidiron por unanimidade manter os prezos en gando de recría, becerros de sacrificio e vacún maior. Coinciden en apreciar, non obstante, unha tendencia á alza nos prezos do vacún maior.\nA asistencia de gando ó mercado de hoxe foi de 1.620 reses, 177 menos que a pasada semana. Houbo 1.278 cabezas de vacún menor (225 menos que na sesión anterior), 159 de vacún mediano (11 máis) e 183 de vacún grande (37 reses máis).\n– Táboa completa das cotizacións de Amio (9-XII-2020).


Posta en valor dos produtos autóctonos na IV Feira do Porco Celta de Sarria - 21 Noticias\nPosta en valor dos produtos autóctonos na IV Feira do Porco Celta de Sarria\nTomé Roca participou este domingo na cita, que congregou a centos de persoas no Mercado Gandeiro da localidade para exaltar esta raza galega e que ten máis da maioría de criadores na provincia de Lugo\nO Presidente da Deputación de Lugo, José Tomé, participou este sábado na IV Feira Internacional do Porco e os seus produtos -FIPORCO- e a XI Festa do Cocido do Porco Celta no Mercado Gandeiro de Sarria.\nTomé Roca destacou que “dende a Deputación apostamos polos produtos autóctonos e de calidade e este evento é unha boa oportunidade para poñer en valor este produto que xera tanta riqueza na nosa provincia”. Ademais, o Presidente resaltou a alta participación de xente nesta feira, “que dá mostra da importancia que ten esta cita na comarca e en toda a provincia. Estamos nun evento consolidado dentro das citas gastronómicas de Lugo”.\nA Deputación colabora con este evento coa gravación por parte dos Servizos Audiovisuais provinciais da Feira de Gando, do pregón, do xantar e do nomeamento de Cazoleiros e Tixoleiros 2020.\nA Deputación leva anos apoiando a Asociación de Criadores de Gando Porcino Celta (ASOPORCEL). De feito, o Presidente asinará no primeiro semestre deste ano un convenio de colaboración con este colectivo e co Campus Terra para crear nas instalacións de Gayoso Castro unha granxa para impulsar a raza, que hoxe ten máis demanda que oferta. Con este acordo, José Tomé ratifica o compromiso da Deputación con ASOPORCEL para poñer en marcha estas instalacións, que funcionarán como centro de reprodución e mellora xenética de animais, proverá aos produtores da provincia de novos exemplares e servirá tamén para a transferencia de coñecementos sobre a raza, grazas aos proxectos que desenvolva o Campus Terra e que se poñerán a disposición do sector.


Unha xuíza retira a custodia do fillo a unha muller por vivir na “Galiza profunda” | Esculca\nOUTÓRGAA AO PAI, QUE VIVE NA 'COSMOPOLITA' MARBELLA\nUnha xuíza retira a custodia do fillo a unha muller por vivir na “Galiza profunda”\nCre que non existen posibilidades de que “medre feliz” e outorga a custodia ao pai, que reside en Marbella, segundo o auto, unha “cidade cosmopolita”.\nUnha rúa de Marbella\nUnha xuíza de Marbella retirou a custodia do fillo dun ano a unha muller porque vive “na Galiza profunda”, onde, segundo o seu criterio, non existen “múltiplas posibilidades para o adecuado desenvolvemento da personalidade dun neno e para que medre nun ambiente feliz”.\nA titular do xulgado de primeira instancia número 7 outorga a custodia ao pai, que vive en Marbella, e só permite que os ambos proxenitores a compartillen se a nai se muda a esa localidade malagueña.\nSegundo a xuíza, na “pequenísima poboación da Galiza profunda aonde se mudou a nai” non hai “opcións laborais” por estar “lonxe de todo”.\nO escrito da xuíza -segundo La Voz de Galicia, que deu a coñecer hoxe o caso- define Marbella como unha cidade cosmopolita cun “bo hospital” e “todo tipo de escolas para poder educar unha crianza, públicas e privadas”. En contraste, segundo a xuíza, iso non ocorre na “pequenísima poboación da Galiza profunda aonde se mudou a nai” -na zona da ría de Muros e Noia- onde non hai “opcións laborais” e que está “lonxe de todo”.\nA avogada da nai, Claudia Traba, presentou queixa ante a comisión disciplinar do Consello Xeral do Poder Xudiciario polo “absoluto desprezo” co que considera que actúa a xuíza e presentará un escrito para solicitar a nulidade do auto por non ser imparcial e porque na vista non foron tidas en conta as probas achegadas pola nai. Cre que puido haber vulneración dos dereitos constitucionais de tutela xudicial efectiva.\nA muller mudouse fóra da Galiza hai catro anos por motivos laborais, e coñeceu o home co que tivo o fillo. No pasado verán, puxeron fin á relación e ela voltou á Galiza. Os dous solicitaron a custodia conxunta.\n← EsCULcA propón a creación dunha Comisión Permamente de Dereitos e Liberdades\nMortes no mesmo dia de dois reclusos na prisão de Lisboa continuam por explicar →


Terra de Asorei - Aviso legal\nEn cumprimento do artigo 10 da Lei 34/2002, de 11 de xullo, de Servizos da Sociedade da Información e Comercio Electrónico, Adegas Terra de Asorei SL infórmalle de que se atopa inscrita no Rexistro Mercantil de Pontevedra, no Tomo 4068, Folio 100, Inscrición 1ª Folla nº PO-59044, sendo os seus datos identificativos os seguintes:\nDenominación social é Adegas Terra de Asorei SL\nDomicilio social: Lg. Cabeiro, s/n San Martiño de Meis 36637 Pontevedra\nTeléfono: 986 680 868\nCorreo electrónico a efectos de comunicación: info@terradeasorei.com\nTodas as notificacións e comunicacións entre os usuarios e Adegas Terra de Asorei SL consideraranse eficaces, a todos os efectos, cando se realicen a través de correo postal ou calquera outro medio dos detallados anteriormente.\nO presente aviso legal regula o uso do sitio web (en adiante, A WEB), do que é titular Adegas Terra de Asorei SL.\nA navegación pola web de Adegas Terra de Asorei SL atribúe a condición de usuario do mesmo e implica a aceptación plena e sen reservas de todas e cada unha das disposicións incluídas neste Aviso Legal, que poden sufrir modificacións.\nO sitio web e os seus servizos son de acceso libre e gratuíto, non obstante, Adegas Terra de Asorei SL condiciona a utilización dalgúns dos servizos ofrecidos na súa web á previa cumplimentación do correspondente formulario.\nTodos os contidos do sitio web, como textos, fotografías, gráficos, imaxes, iconas, tecnoloxía, software, así como o seu deseño e códigos fonte, constitúen unha obra cuxa propiedade pertence a Adegas Terra de Asorei SL, sen que poidan entenderse cedidos ao usuario ningún dos dereitos de explotación sobre os mesmos máis aló do estritamente necesario para o correcto uso da web.\nO usuario garante a autenticidade e actualidade de todos aqueles datos que comunique a Adegas Terra de Asorei SL e será o único responsable das manifestacións falsas ou inexactas que realice.\nO usuario obrígase a facer un uso correcto do sitio web de conformidade coas leis, a boa fe, a orde pública, os usos do tráfico e o presente Aviso Legal. O usuario responderá fronte a Adegas Terra de Asorei SL ou fronte a terceiros, de calquera dano e prexuízo que puideran causarse como consecuencia do incumprimento de dita obriga.\nAdegas Terra de Asorei SL non se fai responsable do contido das páxinas web ás que o usuario poida acceder a través das ligazóns establecidos na súa website e declara que en ningún caso procederá a examinar ou exercitar ningún tipo de control sobre o contido doutras páxinas da rede. Así mesmo, tampouco garantirá a dispoñibilidade técnica, exactitude, veracidade, validez ou legalidade de páxinas alleas á súa propiedade ás que se poida acceder por medio das ligazóns.\nAdegas Terra de Asorei SL declara ter adoptado todas as medidas necesarias para evitar calquera dano que, aos usuarios da súa website, puideran derivarse da navegación pola súa páxina web. En consecuencia, Adegas Terra de Asorei SL non se fai responsable, en ningún caso, dos eventuais danos que pola navegación por Internet puidera sufrir o usuario.\nA estes efectos, utilízanse os datos estatísticos elaborados polo Provedor de Servizos de Internet de Adegas Terra de Asorei SL Con esta información analízase a frecuencia de uso da web da mercantil a partir dos datos de conexión, e as seccións más visitadas. Adegas Terra de Asorei SL non utiliza cookies para recoller información dos usuarios desde a súa páxina web nin rexistra os seus enderezos IP.\nO usuario ten a posibilidade de configurar o seu navegador de modo que se lle informe da recepción de cookies, podendo, se así o desexa, impedir que sexan instaladas no seu disco duro. Non obstante, para o acceso á website de Adegas Terra de Asorei SL non será preceptiva a instalación de cookies.\nInfórmaselle de que os datos persoais que nos facilite voluntariamente, a través dos distintos formularios da web, serán incorporados a un ficheiro titularidade de Adegas Terra de Asorei SL con domicilio en Lg. Cabeiro, s/n San Martiño de Meis 36637 Pontevedra, que cumpre coas medidas de seguridade esixidas no Real Decreto 1720/2007 de 21 de decembro. A finalidade de dito ficheiro é a prestación e administración do servizo contratado ou solicitado, así como a realización de estatísticas, a remisión de publicidade e outras promocións comerciais que Adegas Terra de Asorei SL poida efectuar nun futuro.\nAsí mesmo, Adegas Terra de Asorei SL cancelará ou rectificará os datos cando resulten inexactos, incompletos ou teñan deixado de ser necesarios para a súa finalidade, de conformidade co previsto na Ley Orgánica 15/1999, de 13 de decembro, de Protección de Datos de Carácter Persoal.\nO usuario poderá revocar o consentimento prestado e exercer os dereitos de acceso, rectificación, cancelación e oposición dirixíndose por escrito a Adegas Terra de Asorei SL, no seguinte enderezo Lg. Cabeiro, s/n San Martiño de Meis 36637 Pontevedra, ou ben a través do seguinte correo electrónico info@terradeasorei.com, identificándose debidamente e indicando de forma visible o concreto dereito que se exerce.\nAdegas Terra de Asorei SL adopta os niveis de seguridade correspondentes requiridos pola citada Lei Orgánica 15/1999 e demais normativa aplicable. Non obstante, non asume ningunha responsabilidade polos danos e prexuízos derivados de alteracións que terceiros poidan causar nos sistemas informáticos, documentos electrónicos ou ficheiros do usuario.